**ROMÂNIA**

**JUDEŢUL GIURGIU**

**CONSILIUL JUDEŢEAN GIURGIU**

**PROCES-VERBAL**

**încheiat în cadrul şedinţei EXTRAordinare PUBLICE a**

**Consiliului judeţean Giurgiu DIN DATA DE 10 MAI 2017**

Lucrările şedinţei se desfăşoară în sala de şedinţe a Consiliului Judeţean Giurgiu, din municipiul Giurgiu, str.Bucureşti nr.10.

Consiliul Judeţean Giurgiu a fost convocat, pentru data de 10 mai 2017, orele 1200, în şedinţă extraordinară publică de către preşedintele Consiliului Judeţean Giurgiu, dl.Marian Mina conform prevederilor art.94(2) din Legea nr.215/2001 privind administraţia publică locală, republicată, cu modificările şi completările ulterioare.

Anunţul cu privire la proiectul ordinii de zi a fost afişat pe site-ul propriu.

Sunt prezenţi domnii consilieri judeţeni:

|  |  |  |  |
| --- | --- | --- | --- |
| Nr.  Crt. | Numele şi prenumele | Formaţiunea  politică | PREZENŢĂ |
|  | Mina Marian | PSD | **Absent** |
|  | Andronache Vasile | ALDE | Prezent |
|  | Delea Mirela | PSD | Prezent |
|  | Ştenghel Cristian | PSD | Prezent |
|  | Dobre Aurelia | PSD | Prezent |
|  | Bardan Daniela | PSD | Prezent |
|  | Moţan Gogu | PSD | Prezent |
|  | Grigore Dumitru | PSD | **Absent** |
|  | Petrache Marin | PSD | Prezent |
|  | Preda Ionuţ-Gabriel | PSD | Prezent |
|  | Corozel Lucian | PSD | Prezent |
|  | Teişanu Cătălin-Marius | PSD | Prezent |
|  | Geantă Ionel | PSD | Prezent |
|  | Bratu Bogdan-Laurenţiu | PSD | Prezent |
|  | Marica Ştefan-Ciprian | PSD | Prezent |
|  | Georgescu Mihai-Cătălin | PSD | **Absent** |
|  | Andrei Mircea | PSD | Prezent |
|  | Lazăr Daniel-Cosmin | PSD | Prezent |
|  | Cristescu Dan | PSD | Prezent |
|  | Bălan Cristina | PSD | Prezent |
|  | Simion Cosmin Niculae | PSD | Prezent |
|  | Mihuţ Georgeta | PNL | Prezent |
|  | Neagu Cristiana-Daniela | PNL | Prezent |
|  | Radu Marius-Ionuţ | PNL | Prezent |
|  | Gavrilă Dumitru | PNL | Prezent |
|  | Boerescu Mihnea-Mihai | PNL | Prezent |
|  | Velicu Florian | PNL | Prezent |
|  | Epure Emil-Nicolae | PNL | Prezent |
|  | Ionel Iulian | PNL | **Absent** |
|  | Mustăţea Vasile | ALDE | Prezent |
|  | Basangiac Constantin | ALDE | Prezent |

Lucrările şedinţei sunt conduse de către dl. Lucian Corozel - vicepreşedintele Consiliului Judeţean Giurgiu, care constată cadrul legal al desfăşurării şedinţei.

Au participat la lucrările şedinţei:

* Dna Stănculescu Florentina – director executiv adjunct C.J.G.;
* Dna Cioacă Daniela – director executiv C.J.G.;
* Dl.Mardale Nicu – consilier C.J.G;
* Dna Ionescu Mariana – consilier C.J.G.;
* Dna Burcea Daniela – consilier C.J.G.;

Sunt prezenţi reprezentanţi ai mass-media locală.

* Este prezent dl.Florian Dinu – secretarul judeţului Giurgiu.
* Lucrările şedinţei sunt asigurate de doamna Madina Bălăceanu, consilier juridic în cadrul Compartimentului juridic, contracte, cancelarie consiliu şi arhivă.
* Vă propun să ascultăm Imnul Naţional.

***Se intonează Imnul Naţional***

**Lucian Corozel** **– vicepreşedinte C.J.G.:**

* Bună ziua! Astăzi în lipsa dlui preşedinte Marian Mina, voi prezida şedinţa de consiliu extraordinară. Constat că din 31 de consilieri judeţeni sunt prezenţi 27, lipsesc 4 deci şedinţa este statutară.Toată lumea are ordinea de zi?Propun să o supunem la vot.Cine este pentru?

**Dl.Boerescu:**

* Dle preşedinte, înainte de ordinea de zi. Înainte de supunerea la vot a ordinei de zi, avem şi noi câteva obiecţiuni:prima, astăzi este şedinţă extraordinară. La şedinţele extraordinare se pun puncte extraordinare care nu necesită amânare.Părerea mea, probabil şi a altor colegi este că nu toate punctele de pe ordinea de zi de astăzi, justifică urgenţa.Acuma ideea este următoarea: puteţi să-mi spuneţi dle Dinu, da, puteam să le punem săptămâna viitoare, nu schimba cu nimic datele problemei, ideea este următoarea

**Dl.secretar Dinu:**

* Dar de unde ştiaţi dvs.ce vroiam să vă spun?

**Dl.Boerescu:**

* Bun.Lăsaţi-mă să spun eu mai departe.

**Dl.secretar Dinu:**

* Eu vă spun un lucru, vă atenţionez, n-am intrat încă în ordinea de zi!Deci dvs.aţi intra deja, fără s-o supunem la vot.

**Dl.Boerescu:**

* Nu, dvs. supunând acum ordinea de zi, eu am o obiecţie, unele nejustificând urgenţa, să fie scoase de pe ordinea de zi.

**Dl.secretar Dinu:**

* Păi, obiecţiile le faceţi când se supune la vot. Nu votaţi şi faceţi obiecţiile, noi nici n-am intrat în ordinea de zi.

**Dl.Boerescu:**

* Obiecţiile erau pe ordinea de zi, dar dacă vreţi o să le discutăm, nu-i nicio problemă.

**Dl.secretar Dinu:**

* Dvs.aduceţi în discuţie nişte probleme care încă nu au fost votate, dl.consilier.

**Dl.Boerescu:**

* Nu. Noi acuma votând ordinea de zi, noi propuneam scoaterea unor puncte de pe ordinea de zi.

**Dl.secretar Dinu:**

* Păi haideţi s-o votăm!Păi tocmai, votăm ordinea de zi, dvs o să propuneţi

**Dl.Boerescu:**

* În mod normal

**Dl.secretar Dinu:**

* Şi se votează şi scoaterea şi introducerea şi tot ce vreţi.

**Dl.Boerescu:**

* În mod normal, dacă e să discutăm procedural, ar trebui să supuneţi propunerea noastră de a scoate anumite puncte şi pe urmă, dar în fine, nu mai discutăm despre asta.

**Dl.secretar Dinu:**

* Nu putem discuta pentru că nu am votat şi nu am luat-o în dezbatere.

**Dl.Boerescu:**

* Bine, dle secretar.

**Dl.secretar Dinu:**

* Când se intră în dezbatere, propuneţi ce doriţi şi se supune la vot.

**Dl.Boerescu:**

* Bine, atunci discutăm la momentul respectiv.

**Dl.secretar Dinu:**

* Acum nu suntem în faza dezbaterii, nici măcar la ordinea de zi.

**Dl.Boerescu:**

* Bine, discutăm pe fiecare punct, la momentul respectiv.

**Lucian Corozel** **– vicepreşedinte C.J.G.:**

* Mulţumim. Deci propun încă o dată, supun la vot aprobarea ordinei de zi.
* Cine este pentru? Împotrivă?Abţineri?Mulţumesc.Unanimitate.
* Aprobarea procesului verbal al şedinţei publice extraordinare din data de 28 aprilie 2017 a Consiliului Judeţean Giurgiu

Prezintă: dl.Florian Dinu - secretar al judeţului

* Expunerea de motive nr.5821 din 05.05.2017, raportul Comisiei economice, dezvoltare regională şi integrare europeană, referatul nr. 5822 din 05.05.2017 al Direcţiei economice şi investiţii şi **Proiect de hotărâre** privind alocarea sumei de 80.000 lei din fondul de rezervă bugetară constituit în bugetul de venituri şi cheltuieli al judeţului Giurgiu pe anul 2017, Primăriei Comunei Bucșani

Prezintă : dl.Marian Mina – preşedinte C.J.G

dl. Lucian Corozel - preşedinte comisie

dna.Florentina Stănculescu - dir. executiv adj.

* Expunerea de motive nr.5747 din 05 mai 2017, raportul Comisiei juridice, apărarea ordinei publice şi egalităţii de şanse, referatul nr.5748 din 05 mai 2017 al Direcţiei juridice şi achiziţii publice şi **Proiect de hotărâre** privind modificarea art.1 al Hotărârii nr.44 din 9 august 2016 a Consiliului Judeţean Giurgiu privind validarea componenţei nominale a membrilor Autorităţii Teritoriale de Ordine Publică a Judeţului Giurgiu

Prezintă : dl.Marian Mina – preşedinte C.J.G

dl. Ştefan Ciprian Marica - preşedinte comisie

dna.Daniela Cioacă - dir. executiv

* Expunerea de motive nr.5792 din 05 mai 2017, raportul Comisiei juridice, apărarea ordinei publice şi egalităţii de şanse, raportul Comisiei economice, dezvoltare regională şi integrare europeană, referatul nr.5793 din 05 mai 2017 al Direcţiei logistică tehnologia informaţiei şi managementul spitalelor şi **Proiect de hotărâre** privind încetarea administrării SC EURO GROUP TECHNO SRL asupra imobilului situat în B-dul Mihai Viteazu, nr.4 , aflat în domeniul public al Judeţului Giurgiu

Prezintă : dl.Marian Mina – preşedinte C.J.G

dl. Lucian Corozel - preşedinte comisie

dl. Ştefan Ciprian Marica - preşedinte comisie

dna.Daniela Burcea - consilier

* Expunerea de motive nr.5794 din 05 mai 2017, raportul Comisiei juridice, apărarea ordinei publice şi egalităţii de şanse, raportul Comisiei economice, dezvoltare regională şi integrare europeană, raportul Comisiei amenajarea terioriului, urbanism, investiţii, referatul nr.5795 din 05 mai 2017 al Direcţiei logistică tehnologia informaţiei şi managementul spitalelor şi **Proiect de hotărâre** privind aprobarea dării în administrarea SC EURO GROUP TECHNO SRL a unui spațiu (birou) în suprafață de 25 mp, situat la parterul imobilului ,,Centrul de Afaceri Transfrontaler Danubius“ din Str. București , bloc.114, sc A, aflat în domeniul public al Județului Giurgiu

Prezintă : dl.Marian Mina – preşedinte C.J.G

dl. Lucian Corozel - preşedinte comisie

dl. Ştefan Ciprian Marica - preşedinte comisie

dl.Bogdan Bratu - preşedinte comisie

dna.Daniela Burcea - consilier

* Expunerea de motive nr.5796 din 05 mai 2017, raportul Comisiei juridice, apărarea ordinei publice şi egalităţii de şanse, raportul Comisiei economice, dezvoltare regională şi integrare europeană, raportul Comisiei amenajarea terioriului, urbanism, investiţii,referatul nr.5797 din 05 mai 2017 al Direcţiei logistică tehnologia informaţiei şi managementul spitalelor şi **Proiect de hotărâre** privind aprobarea dării în folosință gratuită Asociației de Dezvoltare Intercomunitară ,,Management eficient pentru un județ curat” a unui spațiu (birou nr.4) în suprafață de 20 mp din imobilul situat în Municipiul Giurgiu, B-dul București, bloc 114, Sc. B, et. mezanin, aflat în domeniul public al Județului Giurgiu

Prezintă : dl.Marian Mina – preşedinte C.J.G

dl. Lucian Corozel - preşedinte comisie

dl. Ştefan Ciprian Marica - preşedinte comisie

dl.Bogdan Bratu - preşedinte comisie

dna.Daniela Burcea - consilier

* Expunerea de motive nr.5071 din 5 mai 2017, raportul Comisiei juridice, apărarea ordinei publice şi egalităţii de şanse, raportul Comisiei pentru învăţământ, sănătate, cultură şi protecţie socială, referatul nr.5072 din 5 mai 2017 al Compartimentului resurse umane şi coordonarea activităţii instituţiilor publice de cultură şi **Proiect de hotărâre** privind aprobarea modificării statului de funcţii al Căminului pentru Persoane Vârstnice Singureni

Prezintă : dl.Marian Mina – preşedinte C.J.G

dl. Ştefan Ciprian Marica - preşedinte comisie

dna Mirela Delea - preşedinte comisie

dna.Mariana Ionescu - consilier

* Expunerea de motive nr.5904 din 08.05.2017, referatul nr.5905 din 08.05.2017 al Direcţiei economice şi investiţii şi **Proiect de hotărâre** privind acordarea unor sprijine financiare

Prezintă : dl.Marian Mina – preşedinte C.J.G

dna.Florentina Stănculescu - dir. executiv adj.

**Lucian Corozel** **– vicepreşedinte C.J.G.:**

* Propun suplimentarea ordinei de zi cu încă două proiecte de hotărâre şi anume:
* Expunerea de motive nr.5953 din 9 mai 2017, referatul nr.5954 din 9 mai 2017 al Compartimentului programe şi proiecte europene şi **Proiect de hotărâre** privind aprobarea listei proiectelor, inclusiv parteneriatele aferente, ce vor fi depuse în cadrul Programului INTERREG V A – Apel de proiecte nr. 3

Prezintă: dl.Marian Mina – preşedinte C.J.G

dl.Nicu Mardale – coordonator compartiment

* Expunerea de motive nr.5951 din 9 mai 2017, referatul nr.5952 din 9 mai 2017 al Compartimentului dezvoltare regională şi **Proiect de hotărâre** privind încetarea administrării de către Consiliul Judeţean Giurgiu a segmentului de drum judeţean DJ 503: lim. jud. Giurgiu/jud. Teleorman-Drăgăneşti Vlaşca - km 35+900 - km 38+794, 2,894 km, aflat în domeniul public al judeţului Teleorman

Prezintă: dl.Marian Mina – preşedinte C.J.G

dl.Nicu Mardale – coordonator compartiment

* Cine este pentru? Împotrivă? Abţineri?

**Dna Bălăceanu:**

* Un vot împotrivă . Dl.Boerescu.

**Lucian Corozel** **– vicepreşedinte C.J.G.:**

* Mulţumim.Trecem la primul punct pe ordinea de zi.Aprobarea procesului verbal al şedinţei publice extraordinare din data de 28 aprilie 2017 a Consiliului Judeţean Giurgiu. Dacă nu sunt discuţii, supunem la vot.
* Cine este pentru? Împotrivă? Abţineri?Mulţumesc.Unanimitate.Al doilea punct pe ordinea de zi: **Proiect de hotărâre** privind alocarea sumei de 80.000 lei din fondul de rezervă bugetară constituit în bugetul de venituri şi cheltuieli al judeţului Giurgiu pe anul 2017, Primăriei Comunei Bucșani. Dl.Lazăr.

**Dl.Lazăr:**

* Aviz favorabil din partea comisiei economice.

**Lucian Corozel** **– vicepreşedinte C.J.G.:**

* Dna Stănculescu.

**Dna Stănculescu:**

* Lipsă sonor.

**Lucian Corozel** **– vicepreşedinte C.J.G.:**

* Mulţumesc.Da, dl Gavrilă.

**Dl.Gavrilă:**

* Dle vicepreşedinte, în proiectul de hotărâre avem solicitarea dlui primar Pătrăşescu, primarul comunei Bucşani, solicită o sumă de 80.000 de Roni pentru studiul de fezabilitate, da?Aşa scrie aici.

**Lucian Corozel** **– vicepreşedinte C.J.G.:**

* Nu.Pentru demolare...

**Dl.Gavrilă:**

* Eu citesc ce scrie aici, dacă dvs.aveţi alt material, îmi cer scuze. În referatul de la primărie spune pentru studiu de fezabilitate.

**Lucian Corozel** **– vicepreşedinte C.J.G.:**

* Deci cererea pe care o am eu este făcută pentru demolarea podului avariat şi pentru întocmirea studiului de fezabilitate.

**Dl.Gavrilă:**

* Nu.Poate aveţi altă cerere.Noi ce avem aici?Noi ce?Dânsul cere pentru studiu de fezabiliate, noi în schimb în proiectul de hotărâre spunem

**Lucian Corozel** **– vicepreşedinte C.J.G.:**

* Şi pentru demolare.

**Dl.Gavrilă:**

* Nu spune aşa ceva.Noi spunem că dăm îi bani pentru refacerea sau demolarea podului. Păi ce-i facem, ori îl refacem ori îl demolăm?Aşa scrie aici.Credeţi-mă!Nu e vina mea, că citesc ceea ce scrie.

**Lucian Corozel** **– vicepreşedinte C.J.G.:**

* Vă rog, dl secretar.

**Dl.Gavrilă:**

* Citesc ceea ce scrie.Luminaţi-ne, dl secretar!

**Dl.secretar Dinu:**

* Dl.consilier, aveţi hârtia asta sau e alta?

**Dl.Gavrilă:**

* Noi avem aici pentru studio de fezabilitate…

**Dl.secretar Dinu:**

* Mi-o daţi puţin?Daţi-mi-o, vă rog!

**Lucian Corozel** **– vicepreşedinte C.J.G.:**

* Dl.secretar este aceeaşi cerere.

**Dl.secretar Dinu:**

* Daţi-mi-o, puţin! Cererea din mapa dvs. este identică cu cea din mapa mea şi a tuturor consilierilor, unde primăria Bucşani solicită, adresa nr.810 din 7 din martie, vă solicităm conform procesului verbal întocmit de Inspectoratul de Stat în Construcţii, suma de 80 000 de lei din fondul de rezervă al preşedintelui consiliului judeţean pentru demolarea podului avariat peste râul Neajlov, situat în satul Vadu Lat comuna Bucşani şi pentru întocmirea studiului de fezabilitate.Avem în spate un proces verbal întocmit şi-l aveţi şi dvs. la mapă, întocmit de Inspectoratul de Stat în Construcţii, unde stabileşte la punctul 4.

**Dl.Gavrilă:**

* Da, am citit.

**Dl.secretar Dinu:**

* Exact, motiv pentru care noi, când am întocmit proiectul de hotârâre, am spus că dăm din fondul de rezervă bugetară al Consiliului Judeţean Giurgiu la Vadu Lat, la Bucşani pentru şi am luat exact ceea ce stabileşte raportul comisiei de control, de acolo.Exact textul de acolo, adică sună în felul că se acordă banii ăştia pentru construcţie sau demolare, asta nu ştim, ştim că în baza expertizei care obligatoriu se va face, acest lucru se va stabili de către expert şi atunci se va şti, reconstruim sau demolăm.Deci banii sunt ceruţi şi pentru construcţie/demolare după caz, dar şi pentru studiu de fezabilitate.

**Dl.Gavrilă:**

* Păi sunt de acord cu dvs., dl.secretar, dar ajung 80 000 de Roni şi pentru studiou de fezabilitate şi pentru demolare..?

**Dl.secretar Dinu:**

* Asta a solicitat, noi nu putem să trecem mai mult decât a cerut.Vom vedea pe parcurs dacă costurile cresc sau mă rog, sunt mai mici. Asta e suma care au solicitat-o şi cu asta am onorat.Nu aveam cum să dăm mai mult decât s-a solicitat.

**Dl.Boerescu:**

* Da puteam să dăm mai puţin, decât s-a solicitat.

**Dl.secretar Dinu:**

* Argumentat de ce?

**Lucian Corozel** **– vicepreşedinte C.J.G.:**

* Dna Mihuţ, vă rog.

**Dna Mihuţ:**

* Dle preşedinte, problema este în felul următor: chiar dacă se pare că este de notorietate că acest pod este într-o stare avansată de degradare, eu cred că orice ban public trebuie justificat şi, în această situaţie, atâta timp cât nu avem expertiză tehnică care să stabilească dacă trebuie demolat sau trebuie refăcut, nu cred că putem aproba, groso-modo, în baza unei simple solicitări.Deci pe de altă parte, dacă se va justifica în baza unei expertize tennice că, într-adevăr, trebuie demolat şi se va stabili şi suma, vorbim de cu totul altă situaţie, dar deocamdată, avem o simplă solicitare neînsoţită de niciun act, de niciun fel de deviz că această sumă de bani acoperă o parte, studiu de fezabilitate, demolare sau altceva.Deci în baza unei simple solicitări, nu cred că se poate aşa ceva.

**Lucian Corozel** **– vicepreşedinte C.J.G.:**

* Dna Mihuţ, această cerere este făcută în urma unui proces verbal întocmit de ISC, deci nu este o simplă cerere fără nimic ataşat.

**Dna Mihuţ:**

* De acord cu dvs., dar se precizează pentru studiu de fezabilitate, pentru demolare, pentru reconstrucţie, fără să fie defalcat. Deci sunt de acord să alocăm o anumită sumă de bani în condiţiile în care ştiu clar, dle, studiu de fezabilitate costă atât sau că acord o sumă de bani pentru demolare pentru că aşa s-a constatat, costă atât, dar nu numai pe baza unui simplu raport al ISJ şi o solicuitare a primăriei Bucşani, în condiţiile în care nu am o expertiză tehnică care să-mi definească clar, la ce este folosită această sumă.

**Dl.Basangiac:**

* Două cuvinte, cred că e timpul să felicităm noua conducere a PNL, văd că colegii noştri au devenit tot mai vocali.Mulţumim, e bine.Al doilea, strict tehnic.Ştim cu toţii că atunci când se acordă diverse ajutoare sub anumite forme,întotdeauna s-au cerut de către consiliul judeţean documente justificative privind cheltuielile şi prin urmare, acest lucru se va face, oamenii ăştia la momentul ăsta nu ştiu, nu ştiu cât va costa, cum va costa, le dăm o sumă pentru a porni la ceea ce-şi doresc, la drum, la pod pentru a porni la pod, să-l refacă.

**Lucian Corozel** **– vicepreşedinte C.J.G.:**

* Mulţumesc.Vă rog, dl.Mustăţea.

**Dl.Mustăţea:**

* Dle preşedinte, dragi colegi, podul acesta este de foarte mult timp cu probleme. La fiecare viitură mai importantă avem probleme cu el. Şi cred că soluţia cea mai bună este asta, să facem un studiu de fezabilitate şi un studiu de rezistenţă acolo, inginereşte, cum scrie la carte, ca să vedem ce trebuie să facem mai departe cu el.Soluţii tehnice, eu cred că acum, după ce noi aprobăm, nu mi se pare suma nici mare, nici mică pentru că nu ştim dacă comuna, consiliul local Bucşani nu vine şi el cu nişte bani..

**Lucian Corozel** **– vicepreşedinte C.J.G.:**

* Fiind vorba şi de demolare, nu cred că e o sumă foarte mare.

**Dl.Mustăţea:**

* Dar eu cred că în primul rând, trebuie să facă caietul de sarcini, ca să facă selecţia de oferte pentru SF-ul, studiul de.. care ne spune, ne dă soluţia, studiu de fezabilitate. În rest, cum să vă spun, la toate podurile trebuie să acordăm o atenţie deosebită pentru că se pot întâmpla fenomene pe care nu mai putem să le reparăm niciodată.Gândiţi-vă că acolo punem în pericol vieţi omeneşti dacă nu acţionăm din timp, nu luăm măsurile necesare.

**Dl.secretar Dinu:**

* Tocmai de aia şi Inspectoratul de Stat în Construcţii a dat termen 31 mai, dacă vă uitaţi deci e destul de urgent.

**Dl.Mustăţea:**

* Eu am văzut termenul 31mai.

**Dl.secretar Dinu:**

* Exact, exact ca să facă expertizarea.Pericol real, iminent.

**Dl.Mustăţea:**

* Nici nu poţi să treci peste procesul verbal, înţelege-ţi ce vă spun? Eu unul voi susţine acest proiect şi este în regulă.

**Lucian Corozel** **– vicepreşedinte C.J.G.:**

* Mulţumesc.Dacă nu mai sunt

**Dl.Boerescu:**

* Dle preşedinte sau vicepreşedinte, să nu se înţeleagă că noi ne opunem. Am căzut cu toţii de acord că trebuie facut ceva acolo.Propunerea noastră este, că am căzut cu toţii de acord, că întâi trebuie să facem studiul de fezabilitate, întâi să finanţăm studiul de fezabilitate şi apoi să vedem ce propunere e în studiu, îl demolăm, îl cârpim, îl reparăm, o lungim deci încă o dată, ideea este să punem o sumă rezonabilă pentru studiu de fezabilitate, urmând să se facă.Dle vicepreşedinte, nu-mi spuneţi că 800 de milioane costă un studiu de fezabilitate că mă apuc eu şi-l fac de banii ăştia.

**Lucian Corozel** **– vicepreşedinte C.J.G.:**

* Şi banii sunt alocaţi şi pentru demolare şi pentru studiu de fezabilitate

**Dl.Boerescu:**

* Aţi spus aşa, banii sunt alocaţi pentru studiu, plus ce va decide studiul, demolare sau reabilitare, dar încă o dată, ştim foarte clar că primul pas este studiul, noi să finanţăm studiul, după care să vedem ce se întâmplă.

**Dl.Basangiac:**

* Problema nu e a noastră.Noi nu administrăm această lucrare şi tot ceea ce ţine de ea.

**Dl.Boerescu:**

* Nu, dar banii sunt ai noştri.

**Dl.Basangiac:**

* Banii sunt ai noştri şi vor fi justificaţi ca de obicei, ca atunci când se acordă orice fel de ajutor financiar.

**Dl.Mustăţea:**

* Dle preşedinte, numai puţin.Banii nu sunt daţi ca ajutor financiar ci sunt daţi din fondul de rezervă constituit pentru situaţii de urgenţă.

**Dl.Boerescu:**

* Iar fondul de rezervă este ceva prea important.

**Lucian Corozel** **– vicepreşedinte C.J.G.:**

* Vă rog frumos.

**Dl.Boerescu:**

* Deci noi doar să finanţăm studiul într-o primă fază, urmând ca în următoare, îl facem în regim de urgenţă

**Lucian Corozel** **– vicepreşedinte C.J.G.:**

* Dl.Boerescu, nu dăm drumul la bani până nu vin cu facturi justificative şi atunci o să vedem şi cât costă şi ..vă mulţumesc.Supun la vot aceste proiect de hotărâre.
* Cine este pentru? Împotrivă? Abţineri?

**Dna Bălăceanu:**

* Împotrivă? 7 (dna Mihuţ, dna Neagu, dl. Radu, dl.Gavrilă, dl.Boerescu, dl.Velicu şi dl.Epure)

Proiectul de hotărâre se aprobă cu majoritate de voturi devenind **hotărârea nr.99**

**Lucian Corozel** **– vicepreşedinte C.J.G.:**

* Trecem la următorul punct pe ordinea de zi: **Proiect de hotărâre** privind modificarea art.1 al Hotărârii nr.44 din 9 august 2016 a Consiliului Judeţean Giurgiu privind validarea componenţei nominale a membrilor Autorităţii Teritoriale de Ordine Publică a Judeţului Giurgiu.Dl.Marica.

**Dl.Marica:**

* Aviz favorabil.

**Lucian Corozel** **– vicepreşedinte C.J.G.:**

* Dna Cioacă, vă rog.

**Dna Cioacă:**

* Având în vedere că desemnarea nominală a membrilor Autorităţii Teritoriale de Ordine Publică este validată de consiliul judeţean, precum şi că şeful inspectoratului judeţean este membru de drep al Autorităţii Teritoriale de Ordine Publică, se propune înlocuirea domnului Georgescu Constantin-Cătălin cu domnul comisar şef de poliţie Polexe Ion-Viorel.

**Lucian Corozel** **– vicepreşedinte C.J.G.:**

* Mulţumesc.Propuneri pe acest proiect de hotărâre?Vă propun să supunem la vot.
* Cine este pentru? Împotrivă? Abţineri? Mulţumesc mult .

Proiectul de hotărâre se aprobă cu unanimitate de voturi devenind **hotărârea nr.100**

**Lucian Corozel** **– vicepreşedinte C.J.G.:**

* Trecem la următorul punct de pe ordinea de zi: **Proiect de hotărâre** privind încetarea administrării SC EURO GROUP TECHNO asupra imobilului situat în B-dul Mihai Viteazu, nr.4 , aflat în domeniul public al Judeţului Giurgiu.Dl.Lazăr.

**Dl.Lazăr:**

* Aviz favorabil.

**Lucian Corozel** **– vicepreşedinte C.J.G.:**

* Dl.Marica.

**Dl.Marica:**

* Aviz favorabil.

**Lucian Corozel** **– vicepreşedinte C.J.G.:**

* Dna Burcea.

**Dna Burcea:**

* Am propus întocmirea acestui proiect de hotărâre privind încetarea administrării SC EURO GROUP TECHNO asupra imobilului din B-dul Mihai Viteazu, nr.4, ca urmare a solicitării Serviciului de ambulanţă pentru un spaţiu în care să îşi desfăşoare activitatea.Singurul spaţiu care dispune de o parcare adecvată, ar fi acest imobil în care în prezent se află EURO GROUP TECHNO. Întrucât S.C. EURO GROUP TECHNO este şi el în procedură de insolvenţă, am propus încetarea administrării asupra imobilului ....

**Lucian Corozel** **– vicepreşedinte C.J.G.:**

* Mulţumesc mult.Propuneri pentru acest proiect de hotărâre?Dacă nu sunt, supun la vot acest proiect.
* Cine este pentru? Împotrivă? Abţineri? Mulţumesc .

Proiectul de hotărâre se aprobă cu unanimitate de voturi devenind **hotărârea nr.101**

**Lucian Corozel** **– vicepreşedinte C.J.G.:**

* Trecem la următorul proiect pe ordinea de zi: **Proiect de hotărâre** privind aprobarea dării în administrarea SC EURO GROUP TECHNO SRL a unui spațiu (birou) în suprafață de 25 mp, situat la parterul imobilului ,,Centrul de Afaceri Transfrontalier Danubius“ din Str. București , bloc.114, sc A, aflat în domeniul public al Județului Giurgiu.Dl.Lazăr.

**Dl.Lazăr:**

* Aviz favorabil.

**Lucian Corozel** **– vicepreşedinte C.J.G.:**

* Dl.Marica.

**Dl.Marica:**

* Aviz favorabil.

**Lucian Corozel** **– vicepreşedinte C.J.G.:**

* Dl.Bratu.

**Dl.Bratu:**

* Aviz favorabil.

**Lucian Corozel** **– vicepreşedinte C.J.G.:**

* Dna Burcea.

**Dna Burcea:**

* Din aceleaşi considerente enumerate anterior precum şi pentru desfăşurarea activităţii SC EURO GROUP TECHNO, am propus darea în administrarea a unui birou în suprafață de 25 mp, la Centrul de Afaceri Transfrontalier Danubius“.

**Lucian Corozel** **– vicepreşedinte C.J.G.:**

* Mulţumesc.Dl.Boerescu.

**Dl.Boerescu:**

* Dle preşedinte, câteva chestiuni. În primul rând, nu contestăm necesitatea dării în folosinţă a acestui spaţiu, noi discutăm acum la modul de principiu. Şi la modul de principiu, am protestat în patru sau în cinci rânduri, numai în mandatul ăsta, faţă de practica pe care o are în momentul ăsta consiliul judeţean, de a nu ne pune la dispoziţie materiale, înainte de şedinţa de comisie.S-a argumentat la momentul respectiv, conform regulamentului, n-au obligaţia s-o facă şi eu vă dau dreptate.Într-adevăr, nu aveţi obligaţia să o faceţi, obligaţia legală, părerea mea este că aveţi obligaţia morală, s-o faceţi. La argumentul ăsta mi-aţi spus că nu aţi avut când, că s-au terminat proiectele în fază incipientă, de-abia în ziua respectivă.Vreau să vă spun că noi am avut şedinţele pe comisie, luni dimineaţă la prima oră, la ora 10,00. Să nu-mi spuneţi că la toate comisiile, toate proiectele s-au terminat între ora 9 şi ora 10 că atunci înseamnă că aţi alocat două minute pentru fiecare proiect în parte ceea ce mi se pare lizibil.Acuma, discutând de proiectul ăsta, revin la ideea care am avut-o la începutul şedinţei. În şedinţele extraordinare se pun lucruri care, cum să spun, nu suportă amânare şi din acest motiv nu aveţi obligaţia să ne trimiteţi materialele de şedinţă cu 5 zile înainte, cum este la şedinţele ordinare.Acuma, părerea mea este că ar fi putut aştepta şapte zile până săptămâna viitoare când am fi avut o şedinţă ordinară. E doar o opinie, dar eu vorbesc acuma la modul de principiu. De ce nu ne trimiteţi materialele de şedinţă, înainte de şedinţele pe comisie?Deci eu consider că este o sfidare, nu la adresa noastră a consilierilor, că putem trăi bine mersi şi fără ele, dar sfidându-ne pe fiecare din noi, sfidaţi patru sau cinci mii de oameni care ne-au votat. Adică 4-5 mii de familii. De ce perpetuaţi, de ce creaţi acest litigiu când nu e cazul s-o facem?E ca şi cum am dezgropa în mod inutil securea războiului.De ce nu ne daţi materialele, alea care le aveţi?Bun, am înţeles că din 5 proiecte aţi finalizat, la una două din ele, chiar în dimineaţa respectivă. Am înţeles, nu suntem absurzi, dar să nu spuneţi că la toate cele

**Lucian Corozel** **– vicepreşedinte C.J.G.:**

* Dl.Boerescu, vă rog frumos mai încet!Vă auzim...

**Dl.Boerescu:**

* Am înţeles, îmi cer scuze, nu-mi dau seama cum se aude în amplificator.Asta este rugămintea mea, este o rugăminte rezonabilă.Vă rugăm, trimiteţi-ne materialele! Nu ne opunem şi noi vrem binele judeţului şi noi vrem dezvoltarea judeţului.

**Lucian Corozel** **– vicepreşedinte C.J.G.:**

* Dl.Boerescu, materialele nu au fost finalizate până la ora începerii şedinţei de comisie şi dvs., ca şi noi, toţi, avem datoria şi legală şi morală, să stăm, să analizăm toate materialele în timpul şedinţei de comisie.

**Dl.Boerescu:**

* Dle preşedinte, nu toţi suntem de specialitate.Nu poţi să analizezi cinci materiale, în cinci minute la şedinţa pe comisie. N-aş vrea să intru în detaliu acuma să vă zic

**Lucian Corozel** **– vicepreşedinte C.J.G.:**

* Este problema dvs.

**Dl.Boerescu:**

* Cum se desfăşoară aceste şedinţe.Nu, este problema tuturor locuitorilor care ne-au votat.Nu este problema noastră. E o problemă de principiu, ştiu că legal aveţi dreptate. În regulament nu face parte

**Dl.secretar Dinu:**

* Dacă legal avem dreptate, dl.consilier.

**Dl.Boerescu:**

* Dar moral, nu.

**Dl.secretar Dinu:**

* Daţi-mi voie să vă spun că la început de mandat aţi votat un regulament unde e, la un capitol special se spune procedura de elaborare şi adoptare a proiectelor de hotărâri.Dvs.acuma propuneţi să încălcăm acel regulament adoptat, în baza căruia funcţionează întreg plenul consiliului judeţean? Daţi-mi voie!Eu v-am ascultat.Materialele sunt transmise consilierilor pentru studio, aşa cum aţi spus 5-3 zile înainte, ordinar, extraordinar, în momentul în care materialele sunt complete. Dvs. vreţi să vă trimitem fără rapoarte şi fără viza de legalitate. Aşa ceva nu se poate. Nu se poate. Deci nu există, se încalcă şi legea şi regulamentul pe care l-aţi votat şi dvs., mi-aduc aminte. Nu că sfidează. Nu, e o încălcare flagrantă a legii pe care n-o va face nici preşedintele, nici eu şi nimeni din consiliul ăsta. Haideţi să respectaţi ceea ce dvs. aţi votat!Şi tot plenul a votat.Tot plenul consiliului se supune acelui regulament şi legii şi dvs. propuneţi nişte lucruri, spuneţi, recunoaşteţi implicit că nu e legal şi ne propuneţi să încălcăm legea.

**Dl.Boerescu:**

* Nu, am recunoscut altceva.Daţi-mi voie, să nu ne jucăm în cuvinte.

**Dl.secretar Dinu:**

* Dacă e contrar legii şi regulamentului, nu e ilegal?

**Dl.Boerescu:**

* Am spus că nu este ilegal ce faceţi şi anume

**Dl.secretar Dinu:**

* ...şi atunci ce aveţi împotriva respectării legii?

**Dl.Boerescu:**

* Legal, nu vă poate reproşa nimeni nimic.

**Dl.secretar Dinu:**

* Facem discuţii inutile, părerea mea.

**Dl.Boerescu:**

* Nu e inutil pentru că vorbim de zeci şi sute de proiecte pe care noi le avem în faţă cu 3 minute înainte să înceapă şedinţa de comisie. Nu se poate ca cineva să le analizeze.Deci este o rugăminte pentru că nu

**Lucian Corozel** **– vicepreşedinte C.J.G.:**

* Mulţumim.Dl.Bratu.Foarte pe scurt.

**Dl.Bratu:**

* Dl.Boerescu, dvs. nu ne onoraţi pe noi cu prezenţa la şedinţele de comisie.

**Dl.Boerescu:**

* Dle Bratu, dvs. aţi stat 3 minute la ultima şedinţă

**Dl.Bratu:**

* N-am stat 3 minute.

**Dl.Boerescu:**

* 3 minute aţi stat la ultima şedinţă.

**Dl.Bratu:**

* Haideţi să nu intrăm în polemică! Din 10 şedinţe, nu ştiu dacă aţi venit la două. Haideţi, să luăm de la dna, prezenţa!

**Dl.Boerescu:**

* Nu-i adevărat.

**Dl.Bratu:**

* Haideţi să luăm, să vedem prezenţa!

**Dl.Boerescu:**

* V-aţi ridicat de la şedinţă înainte să completăm procesul verbal

**Dl.Bratu:**

* Dvs. nu ne onoraţi cu prezenţa la şedinţele de comisie...

**Dl.Boerescu:**

* Dvs. în calitate de preşedinte, aţi stat 3 minute, v-aţi ridicat înainte să completeze procesul verbal.Eu nu vreau să intru în polemică, credeţi-mă...

**Dl.Bratu:**

* Bun, dar nici nu suntem aici să ne certaţi dvs.

**Lucian Corozel** **– vicepreşedinte C.J.G.:**

* Haideţi să supunem la vot acest proiect de hotărâre!
* Cine este pentru? Cine este împotrivă? Abţineri? Mulţumesc mult .

Proiectul de hotărâre se aprobă cu unanimitate de voturi devenind **hotărârea nr.102**

**Lucian Corozel** **– vicepreşedinte C.J.G.:**

* Punctul 6 pe ordinea de zi: **Proiect de hotărâre** privind aprobarea dării în folosință gratuită Asociației de Dezvoltare Intercomunitară ,,Management eficient pentru un județ curat” a unui spațiu (birou nr.4) în suprafață de 20 mp din imobilul situat în Municipiul Giurgiu, B-dul București, bloc 114, Sc. B, et. mezanin, aflat în domeniul public al Județului Giurgiu.Dl.Lazăr.

**Dl.Lazăr:**

* Aviz favorabil.

**Lucian Corozel** **– vicepreşedinte C.J.G.:**

* Dl.Marica.

**Dl.Marica:**

* Aviz favorabil.

**Lucian Corozel** **– vicepreşedinte C.J.G.:**

* Dl.Bratu.

**Dl.Bratu:**

* Aviz favorabil.

**Lucian Corozel** **– vicepreşedinte C.J.G.:**

* Dna Burcea.

**Dna Burcea:**

* Din aceleaşi considerente enumerate anterior pentru asigurarea unui spaţiu Serviciului de ambulanţă şi pentru eliberarea acestor spaţii, am propus darea în folosinţă gratuită Asociației de Dezvoltare Intercomunitară ,,Management eficient pentru un județ curat” a unui spațiu în suprafață de 20 mp din acest imobil.

**Lucian Corozel** **– vicepreşedinte C.J.G.:**

* Mulţumesc.Discuţii pe acest proiect de hotărâre?Propun să supunem la vot acest proiect.
* Cine este pentru? Împotrivă? Abţineri? Mulţumesc .

Proiectul de hotărâre se aprobă cu unanimitate de voturi devenind **hotărârea nr.103**

**Lucian Corozel** **– vicepreşedinte C.J.G.:**

* Trecem la al şaptelea proiect:**Proiect de hotărâre** privind aprobarea modificării statului de funcţii al Căminului pentru Persoane Vârstnice Singureni.Dl.Marica.

**Dl.Marica:**

* Aviz favorabil.

**Lucian Corozel** **– vicepreşedinte C.J.G.:**

* Dna Delea.

**Dna Delea:**

* Aviz favorabil.

**Lucian Corozel** **– vicepreşedinte C.J.G.:**

* Dna Ionescu.

**Dna Ionescu:**

* Căminul pentru Persoane Vârstnice Singureni solicită transformarea a două posturi contractuale de execuţie vacante.Aceste posturi au fost scoase la concurs chiar de două ori, însă nu s-a prezentat niciun candidat şi, ca atare, le-am transformat în posturi de nivel inferior şi anume : asistent medical principal în asistent medical debutant şi un inspector de specialitate cu atribuţii de resurse umane cu studii superioare, am transformat funcţia în referent, treapta profesională II cu studii medii.

**Lucian Corozel** **– vicepreşedinte C.J.G.:**

* Mulţumesc.Dl.Velicu, vă rog.

**Dl.Velicu:**

* Mulţumesc, dle vicepreşedinte.Am studiat foarte bine punctul de pe ordinea de zi şi vă rog, să ... Haideţi, să facem un pic de linişte! Este vorba de transformarea a două posturi, este adevărat. Solicitarea vine datorită faptului că au fost scoase la concurs şi nu s-a prezentat nimeni, dar prin modificare, se trece într-o treaptă inferioară.Este nevoie acolo de personalul respectiv sau e nevoie de cel care a fost iniţial aprobat?

**Dna Ionescu:**

* Nu, nu. Este nevoie de personal pentru că postul acela de la resurse umane este unic şi este vacant de anul trecut şi activitatea de resurse umane trebuie s-o efectueze cineva în instituţie.

**Dl.Velicu:**

* Ultimul concurs a fost susţinut pe data de 20.01.2017. Aşa scrie aici.

**Dna Ionescu:**

* Şi suntem în luna mai.Cât să mai aşteptăm, trece anul?

**Dl.Velicu:**

* Mi se pare destul de greoaie comunicarea asta, este o adresă din data de 03.05. şi concursul a fost pe data de 20.01.Adică dacă e nevoie neapărat de acele persoane acolo, bănuiesc că trebuia să fie urgentată un pic de către cei de la căminul de la Singureni.Asta văd eu.

**Dna Ionescu:**

* Noi, cum au făcut solicitarea am şi transformat, cum au făcut solicitarea, după cum vedeţi.

**Dl.Velicu:**

* Da, încă nu este clar dacă prin această transformare, rezolvăm problema de personal pe care o are căminul respectiv.

**Dna Ionescu:**

* Dacă se înscriu candidaţi la concurs, rezolvăm.

**Dl.Velicu:**

* Păi până la urmă îi trecem la persoană, femeie de serviciu, dacă nu se înscrie ca şi asistent.

**Dna Ionescu:**

* Noi am încercat acum să mărim accesabilitatea la aceste posturi, pentru că sunt cu studii medii şi respectiv asistent medical debutant pentru care nu trebuie vechime.Pentru asistentul medical principal trebuia 6 ani, 6 luni vechime.

**Dl.Velicu:**

* Am înţeles.Asta nu este stipulată în niciun material din document şi de aia n-am putut să avem aceste informaţii. Bine dacă dvs.consideraţi că prin această modificare se rezolvă problema de personal acolo, este OK.

**Lucian Corozel** **– vicepreşedinte C.J.G.:**

* Mulţumim mult.Dacă nu mai sunt discuţii, supun la vot proiectul de hotărâre.
* Cine este pentru? Cine este împotrivă?

**Dna Bălăceanu:**

* Împotrivă?7 (dna Mihuţ, dna Neagu, dl. Radu, dl.Gavrilă, dl.Boerescu, dl.Velicu şi dl.Epure).

**Lucian Corozel** **– vicepreşedinte C.J.G.:**

* Abţineri? Mulţumesc.

Proiectul de hotărâre se aprobă cu majoritate de voturi devenind **hotărârea nr.104**

**Lucian Corozel** **– vicepreşedinte C.J.G.:**

* Trecem la punctul nr.8: **Proiect de hotărâre** privind acordarea unor sprijine financiare. Dna Stănculescu.

**Dna Stănculescu:**

* Propunem acordarea unor sprijine financiare după cum urmează :Asociației Partida Romilor Pro Europa Filiala Giurgiu pentru organizarea în perioada 25 mai - 30 mai 2017 a evenimentului,, Săptamâna copiilor invizibili - S.O.S.Copiii Romi”, Asociația Profesorilor Pensionari din cadrul liceului „Tudor Vianu” pentru realizarea unui bust al lui Tudor Vianu şi care urmează să fie amplasat în incinta liceului şi pentru o persoană fizică cu probleme medicale grave.

**Lucian Corozel** **– vicepreşedinte C.J.G.:**

* Mulţumesc.Discuţii pe acest proiect? Dna Mihuţ.

**Dna Mihuţ:**

* Dle preşedinte, reiterez solicitarea şi chiar rugăminte, de a vota aceste sprijine financiare de fiecare dată, pe capitol separat, chiar dacă mi s-a explicat de dna director Stănculescu că e vorba de acelaşi buget, dl.secretar Dinu a confirmat că nu este nimic nelegal, fac acest amendament pentru că poziţia consilierilor liberali este diferită pe fiecare categorie de sprijin financiar şi învederăm de acuma că, dacă nu se va accepta acest amendament, de a vota separat, suntem cu totul, cu toţii de acord pentru acordarea sprijinului financiar persoanei care are probleme grave medicale şi niciodată nu ne-am opus, dar dacă nu se va accepta acest amendament, ne vedem nevoiţi să ne reconsiderăm poziţia. Este anormal să nu se accepte consultarea şi exprimarea votului pe fiecare capitol în parte, deoarece sunt discuţii separate şi, din punctul nostru de vedere, unele pot fi acceptate, altele nu, pe vot.

**Lucian Corozel** **– vicepreşedinte C.J.G.:**

* Dl.Boerescu.

**Dl.Boerescu:**

* Dle preşedinte, este vorba de o problemă de principiu deci în primul rând dl.Dinu a confirmat şi în mandatul trecut,de nenumărate rânduri,că putem să votăm în mod separat persoane fizice, persoane juridice sau asociaţii, deci nu este ilegal s-o facem. Acuma, e vorba de-o problemă de principiu după cum am spus, sunt unii oameni care au nevoie de bani, alţii poate au nevoie mai puţin, unele asociaţii care au nevoie în regim de urgenţă să organizeze ceva, altele nu.Care este motivul pentru care noi să le băgăm toate în aceeaşi oală?Acum, astăzi avem numai trei sprijine, dar în mandatul trecut erau zile în care aveam 50 de sprijine, efectiv nu puteam să le analizăm. Erai de acord cu unele, nu erai de acord cu altele şi erai pus în postura ingrată să votezi nu, deşi ţi-ai fi dorit ca unii oameni să primească ajutor că aveau nevoie de bani, de ce ? Pentru că n-am avut nicio justificare n-aş vrea să-i spune lene sau delăsare, dar nu cred că e mare lucru să puneţi pe două hârtii diferite, aici persoane fizice, aici persoane juridice.Deci repet, astăzi nu sunt decât trei, este simplu să le analizăm, dar noi am avut problema asta în mandatul trecut, aproape la sau din două în două şedinţe, aveam problema asta şi era o problemă la scară mare, erau 50 de ajutoare, 70 de ajutoare, erau în unele zile 250 de ajutoare. Încă o dată, nu că suntem, dar haideţi să facem lucrurile cum trebuie, că de asta suntem consilieri, să venim, să ne dăm cu părerea, să ne pronunţăm, să ne interesăm, să ne documentăm, că nu le ştie nimeni pe toate.Deci atâta am avut de spus. Mulţumesc.

**Lucian Corozel** **– vicepreşedinte C.J.G.:**

* Dl.Mustăţea.

**Dl.Mustăţea:**

* Este o temă pe care dl.consilier o ridică de vreo 5 ani cred. Nu înţelege, cât am fost preşedinte, mi-a ridicat-o şedinţă de şedinţă.Nu înţelege că există o legislaţie care reglementează elaborarea actelor normative şi-n situaţia noastră, hotărârea de consiliu este un act normativ pe care noi trebuie s-o respectăm, dar chiar dacă am face ca dânsul şi să zicem că avem 50 de persoane pe listă şi el nu e de acord cu una, ce face?Deci nu rezolvă problema, că nu putem să dăm o hotărâre pentru fiecare persoană în parte că dânsul cred că asta doreşte.Să dăm câte o hotărâre pentru fiecare persoană în parte.

**Dl.Boerescu:**

* Am fost înţeles greşit.Propunerea mea este să defalcaţi, persoanele fizice în stânga, persoanele juridice sau asociaţii în dreapta.

**Dl.Mustăţea:**

* Dle consilier şi dacă aveţi 10 persoane juridice şi nu sunteţi de acord cu una, ce faceţi? E aceeaşi situaţie.

**Dl.Boerescu:**

* Discutăm în cazul în care situaţia se iveşte, o discutăm la momentul respectiv, nu putem anticipa.

**Dl.Mustăţea:**

* E aceeaşi situaţie.

**Dl.Boerescu:**

* Nu, nu putem anticipa.Ceva de genul „oricum poate să cadă drobul de sare, atunci de ce ne mai batem capul să luăm copilul de sub..

**Dl.Mustăţea:**

* Atunci am înţeles că doriţi această separaţie pentru sprijinile financiare care le dădeam la biserici, acuma nu mai înţeleg, că nu e nicio biserică pe ordinea de zi şi nu vă înţeleg de ce reluaţi această temă?

**Dl.Boerescu:**

* Discutăm la modul de principiu nu de..

**Dl.Mustăţea:**

* Mulţumesc, dle preşedinte.Eu zic să supuneţi la vot.

**Lucian Corozel** **– vicepreşedinte C.J.G.:**

* Supunem întâi la vot amendamentul dnei Mihuţ.
* Cine este pentru?7(dna Mihuţ, dna Neagu, dl. Radu, dl.Gavrilă, dl.Boerescu, dl.Velicu şi dl.Epure)

**Lucian Corozel** **– vicepreşedinte C.J.G.:**

* Împotrivă? 24 (ceilalţi consilieri prezenţi). Abţineri?Mulţumesc mult.Şi acuma supunem la vot întregul proiect. Cine este pentru?

**Dna Bălăceanu:**

* Împotrivă? 7 (dna Mihuţ, dna Neagu, dl. Radu, dl.Gavrilă, dl.Boerescu, dl.Velicu şi dl.Epure)

**Lucian Corozel** **– vicepreşedinte C.J.G.:**

* Împotrivă? Abţineri? Mulţumesc mult .

Proiectul de hotărâre se aprobă cu majoritate de voturi devenind **hotărârea nr.105**

**Lucian Corozel** **– vicepreşedinte C.J.G.:**

* Şi acum trecem la lista suplimentară: **Proiect de hotărâre** privind aprobarea listei proiectelor, inclusiv parteneriatele aferente, ce vor fi depuse în cadrul Programului INTERREG V A – Apel de proiecte nr. 3. Dl.Mardale.

**Dl.Mardale:**

* Pentru Programul INTERREG V A de Cooperare Transfrontalieră România-Bulgaria, s-au iniţiat până la momentul actual două Apeluri de proiecte. În urma acestor apeluri de proiecte, consiliul judeţean a încheiat două contracte de finanţare, primul proiect vizând garaje ISU şi echipamente ISU şi un proiect soft în colaborare cu administraţia Ruse.În urma celor două apeluri de proiecte au rămas fonduri pentru axele 1, 2, 3 respectiv „O regiune bine conectată” 50 milioane de euro, „O regiune verde”30 de milioane de euro şi „O regiune sigură”13 milioane de euro. Până pe data de 15 mai, se pot depune intenţii de proiecte pentru fondurile nerambursabile rămase. Această depunere se face în două faze pentru acest apel de proiecte, o primă fază de preselecţie care presupune o cerere de intenţie şi o faza a doua cu proiectele care sunt preselectate pentru care se vor evolua administrativ şi financiar. Depunerea cererilor de intenţie se face în format electronic şi cuprinde o fişă de proiect cu elemente minime care vor fi avute în vedere la preselecţie.Pentru aceste trei axe prioritare pentru care există fonduri disponibile, Consiliul Judeţean Giurgiu împreună cu parteneri bulgari, doreşte să depună 10 proiecte, 6 proiecte pentru axa 1„O regiune bine conectată” şi avem în vedere o serie de drumuri judeţene 412 A între Mihăileşti şi Adunaţii Copăceni, 601 între Bolintin Vale şi DN 61, 412 C lângă podul nou construit la DN 61, 411 restul segmentelorde drum rămase necuprinse în proiectul finanţat prin POR, 503A restul segmentelor de drum nefinanţate prin Programul de Cooperare Transfrontalier România Bulgaria 2007-2013 şi un proiect soft care are în vedere indicatoare şi semnalizare rutieră pe drumurile judeţene. Pentru axa prioritară 2 „O regiune verde” se are în vedere depunerea de proiecte pentru Muzeul judeţean şi Centrul Socio-Cultural Radu Şerban Voievod .....

**Lucian Corozel** **– vicepreşedinte C.J.G.:**

* Mulţumesc, dl.Mardale.Discuţii pe acest proiect? Dl.Boerescu.

**Dl.Boerescu:**

* Dle preşedinte, nu discut pe acest proiect, ci discut iar la modul de principiu.Am înţeles că doar ce aţi finalizat proiectul, dar ce motiv aveţi

**Dl.Mardale:**

* Nici nu s-a finalizat, colegii noştri sunt în Bulgaria ..

**Dl.Boerescu:**

* Nu, mă refeream la altceva. Aţi suplimentat ordinea de zi.Ce motiv aveţi că dacă tot aţi suplimentat-o, măcar cu 5 minute înainte de şedinţă, să avem şi noi materialele xeroxate pe masă.Ce motiv aveţi să n-o faceţi?Explicaţi-mi şi mie pentru că noi în momentul ăsta, noi ştim că dl.Mardale e de bună credinţă, da e ca şi cum ne-aţi chemat aicea şi neavând materiale noi trebuie să votăm şi să spunem: hai, dacă vă juraţi, aşa e, vă cred pe cuvânt! Deci e penibil, încă o dată, suntem consilieri judeţeni. Nu avem materialele, ce am aicea, sunt ce mi s-a trimis pe mail.Suplimentarea eu nu zic că-i bună sau rea, dar nici nu ne putem pronunţa.Părerea mea că-i bună, dar încă o dată, la modul de principiu. Dacă n-aveţi un xerox, donez eu un xerox consiliului judeţean ca, cu 5 minute înainte, să daţi un enter la ăla şi pentru toţi consiliei 30, să apară câte o hârtie de aceea şi dna secretară poate să ne pună pe masă, măcar cu 5 minute înainte,cu 3 minute, cu 2 minute înainte, chiar şi acum în timpul şedinţei, ştiind că acum jumătate de oră aţi suplimentat ordinea de zi, sunt sigur că există personal al consiliului judeţean care ar fi putut să, consumăm hârtie, vin eu cu topul de acasă, daţi-l încolo de top! Deci chiar, încă o dată!Noi nu vrem să ne opunem deci şi noi vrem dezvoltarea judeţului şi consilierii de pe partea cealaltă la fel, suntem de aceeaşi parte a baricadei, culoare politică e efemeră sau oricum nu contează, dar încă o dată

**Lucian Corozel** **– vicepreşedinte C.J.G.:**

* Mulţumesc mult, dl.Boerescu şi vă mulţumesc şi pentru faptul că ne-aţi acordat un pic de timp de gândire asupra proiectului, cât aţi vorbit dvs.Mulţumim.Dacă mai sunt alte discuţii?Supun la vot acest proiect de hotărâre.
* Cine este pentru? Împotrivă? Abţineri? Mulţumesc mult.

Proiectul de hotărâre se aprobă cu unanimitate de voturi devenind **hotărârea nr.106**

**Lucian Corozel** **– vicepreşedinte C.J.G.:**

* Al doilea proiect pe lista suplimentară: **Proiect de hotărâre** privind încetarea administrării de către Consiliul Judeţean Giurgiu a segmentului de drum judeţean DJ 503: lim. jud.Giurgiu/jud.Teleorman -Drăgăneşti Vlaşca-km 35+900-km 38+794, 2,894 km, aflat în domeniul public al judeţului Teleorman.Dl.Mardale.

**Dl.Mardale:**

* Consiliul Judeţean Giurgiu urmează să depună în cadrul Programului Operaţional 2014-2020 proiectul modernizare DJ 503: lim. jud.Giurgiu/jud.Teleorman. Pentru ca drumul să fie modernizat până la intersecţia cu DN6 Bucureşti-Alexandria, în 2015 am luat în administrare şi segmentul de circa 3 km care se află în patrimoniul judeţului Giurgiu şi în administrarea judeţului Teleorman şi-n administrarea Consiliului Judeţean Teleorman. La întocmirea documentaţiei au apărut nişte inadvertenţe între cadastrele drumurilor judeţene, între cele două judeţe şi pentru a se evita eventualele clarificări care se cer prin Programul Operaţional Regional, s-a convenit cu cei de la Consiliul Judeţean Teleorman să renunţăm la administrare, iar dânşii să-şi depună proiectul separat pentru cei 3km, pe alt program. Solicitarea a fost urgentă fiindcă trebuiau să depună pe Programul Interreg VA, cererea de intenţie şi aveau nevoie de acest proiect de hotărâre, de această hotărâre.

**Lucian Corozel** **– vicepreşedinte C.J.G.:**

* Mulţumim dl.Mardale.Discuţii pe acest proiect. Dacă nu sunt, propun la vot acest proiect.
* Cine este pentru? Împotrivă? Abţineri? Mulţumesc mult.

Proiectul de hotărâre se aprobă cu unanimitate de voturi devenind **hotărârea nr.107**

**Lucian Corozel** **– vicepreşedinte C.J.G.:**

* Acesta a fost ultimul proiect pe ordinea de zi.Declar lucrările şedinţei extraordinare publice încheiate.

**Dl.Boerescu:**

* Dle preşedinte, diverse, putem să discutăm la şedinţele extraordinare?La modul de principiu.Aş vrea doar acele propuneri să fie consemnate şi să se transforme într-un proiect.

**Lucian Corozel** **– vicepreşedinte C.J.G.:**

* Mulţumim.

**Dl.Boerescu:**

* În cazul în care pică, pică.

**Lucian Corozel** **– vicepreşedinte C.J.G.:**

* Mulţumim mult.Mulţumim pentru prezenţă şi vă doresc o zi bună!

**Dna Bălăceanu:**

* Şi eu aş vrea să vă reamintesc de declaraţiile de avere şi de interese.

**P R E Ş E D I N T E, SECRETAR AL JUDEŢULUI,**

**marian mina Florian Dinu**

*Redactat,*

*Iulia Teodorescu \_\_\_\_\_\_\_\_\_*

*Giurgiu,10 mai 2017*